**Fișa disciplinei Pediatria, Medicină Preventivă**

|  |  |  |  |  |
| --- | --- | --- | --- | --- |
| Denumirea disciplinei | **Semiologia pediatrică. Puericultura. Pediatria** | | | |
| Tipul | Obligator | | Credite | 5 |
| Anul de studii | IV | | Semestrul | VIII |
| Numărul de ore | Curs | 30 | Lucrări practice | 45 |
| Seminare | 30 | Lucrul individual | 45 |
| Componenta | De specialitate | | | |
| Titularul de curs | Ninel Revenco | | | |
| Locația | Departamentul de Pediatrie  IMSP Institutul Mamei şi Copilului,  str. Burebista, 93,  mun. Chişinău, MD-2062,  Republica Moldova  (+373) 32 205 835 | | | |
| Condiționări și exigențe prealabile de: | Program: cunoștințe de bază în disciplinele conexe precum: anatomia, histologia, morfopatologia, fiziologia umană, fiziopatologia, microbiologia, farmacologia, igiena, semiologia medicală, medicina internă, bolile infecțioase | | | |
| Competențe: colectarea anamnezei, examenul clinic general al pacientului, interpretarea rezultatelor investigațiilor paraclinice – de laborator, instrumentale și imagistice, formularea unui diagnostic pozitiv, cunoașterea unor principii terapeutice, profilaxia.  Cunoașterea limbii de predare, competențe digitale, abilitatăți de comunicare și lucru în echipă, calități ca toleranță, inițiativă, compasiune, autonomie. | | | |
| Misiunea disciplinei | **Misiunea** curriculumului este formarea de bază, academică a viitorului specialist în domeniul Pediatriei conform standardelor naționale și internaționale, promovarea educației, valorilor general-umane, a deontologiei medicale și principiilor bioeticii.  ***Scopul disciplinei***:   * Studierea şi însuşirea mecanismelor şi factorilor care influenţează creşterea şi dezvoltarea normală, somatică şi neuropsihică a copilului. * Formarea cunoștințelor privind particularităţile morfo-funcţionale, modificărilor fiziologice şi patologice, principalele constante bioumorale ale organismului copilului în creştere şi dezvoltare. * Formarea cunoștințelor privind etiologia, patogenia, manifestările clinice tipice ale bolilor la copii, principiile de diagnostic, tratament şi profilaxie ale acestor boli. * Formarea deprinderilor corecte de îngrijire, cunoaşterea principiilor alimentaţiei corecte calitativ şi cantitativ pentru asigurarea stării de nutriție corespunzătoare în diferite etape ale copilăriei. * Formarea deprinderilor practice pentru colectarea unei anamneze, efectuarea unui examen clinic general şi pe aparate, inclusiv aprecierea dezvoltării fizice şi neuro-psihice la copil de diferite vârste. * Formarea deprinderilor practice privind examinarea paraclinică a copilului bolnav, cu argumentarea investigațiilor recomandate * Promovarea modului sănătos de viață, măsurilor necesare pentru a menţine starea de sănătate şi prevenirea bolilor la nivelul populaţiei generale | | | |
| Tematica prezentată | * Asistenţa medicală copilului în Republica Moldova. Definiţiile puericulturii şi pediatriei. Copilul sănătos. Perioadele copilăriei și caracteristica lor. Imunoprofilaxia. Spravegherea medicală a copiilor. * Foaia de observație clinică în pediatrie. * Creșterea și dezvoltarea copilului. Metodele de apreciere și evaluare a dezvoltării fizice. * Dezvoltarea psihomotorie copilului de vârstă diferită, metodele de evaluare. * Nutriția și alimentația copilului: alimentaţia la sân, alimentaţia diversificată, alimentaţia cu formule de lapte-praf pentru copii. Principiile de alimentare a copiilor preşcolari și şcolari. * Nou-născutul la termen: examinarea, controlul termic, adaptarea, îngrijirea nou-născutului sănătos. Stǎrile tranzitorii (fiziologice) caracteristice nou-nǎscutului. * Asfixia la naștere. Resuscitarea neonatală. * Icterele neonatale. Boala hemolitică a nou-nascutului după factor Rh si grupă. * Infecțiile neonatale. Sepsisul neonatal. * Rahitismul carenţial la copii. Spasmofilia. * Dereglări ale nutriţiei la copii. Malnutriţia acută severă, malnutriția cronică la copii. * Infecţiile acute de căi respiratorii superioare la copil. * Bronşitele la copii. Bronşiolita. Bronşita obstructivă. * Pneumoniile comunitare la copii. * Febra şi sindromul hipertermic la copii. * Sindromul anemic. Anemiile hemolitice ereditare la copil. Anemiile dobândite la copil. Anemiile carenţiale. * Diatezele hemoragice la copil. Purpura trombocitopenică imună. Hemofilia A,B. * Infecţia tractului urinar la copii. Glomerulonefritele la copii. * Malabsorbţia intestinală la copii. Boala Celiacă. Fibroza chistică. Intoleranţa la lactoză. Intoleranța la proteinele laptelui de vaci. * Gastritele, gastroduodenitele la copii. Boala ulceroasă la copii. * Disfuncţia căilor biliare. Colecistitele la copii. * Pancreatitele acute şi cronice la copii. * Colita ulcerosă la copii. Boala Crohn. * Hepatitele cronice la copii. * Astmul bronşic la copil. * Malformaţiile cardiace congenitale. * Miocarditele la copil. * Febra reumatismală acută la copii. * Maladiile difuze ale ţesutului conjunctiv la copii. Artrita idiopatică juvenilă. Lupusul eritematos sistemic. * Urgențele majore în pediatrie. Instruire virtuală/simulare de bază în Pediatrie. | | | |
| Finalități de studiu | La finele studierii disciplinei studentul va fi capabil:  1. Să cunoască bazele teoretice ale puericulturii, neonatologiei, semiologiei şi ale patologiilor mai frecvente la copii. 2. Să cunoască particularităţile anatomo-fiziologice, funcţionale, morfologice la copil în funcție de vârstă. 3. Să cunoască principiile de alimentaţie ale copilului sănătos şi copilului bolnav de diferite vârste. 4. Să cunoască evoluţia proceselor fiziologice de creştere şi dezvoltare a copilului, îngrijirea, profilaxia, pediatria socială, comportamentală. 5. Să cunoască particularităţile examenului clinic obiectiv, examenelor paraclinice la copilul de diferite vârste. 6. Să posede cunoștințe de bază privind patologia pediatrică: etiologia, patogenia, manifestările clinice tipice ale bolilor copilului, metodele contemporane de diagnostic, tratament, profilaxie ale acestor boli. 7. Să cunoască indicaţiile şi contraindicaţiile de utilizare a metodelor paraclinice de examinare în pediatrie: de laborator, instrumentale, imagistice, alte metode de diagnostic. 8. Să posede competențe de analiză și sinteză, prin corelare a simptomelor şi sindroamelor clinice cu rezultatele explorărilor complementare, de efectuare a diagnosticului diferenţial și de stabilire a diagnosticului pozitiv. 9. Să cunoască indicaţiile, contraindicaţiile, dozele preparatelor medicamentoase de uz pediatric, să poată argumenta un tratament etiologic, patogenetic, simptomatic al bolilor la copil; 10. Să cunoască metodele de prevenire a bolilor la copii, calendarul de imunizare a copiilor în RM. 11. Să posede abilități de completare a actelor medicale curente: fişa de observaţie a bolnavului de staționar, inclusiv evidența zilnică a stării pacientului și a evoluției bolii. 12. Sa posede deprinderi de îngrijire a nou-născutului la termen, să poată aprecia nou-născutul după scorul Apgar, scorul riscului de dezvoltare a sepsisului, boala hemolitică a nou-născutului. 13. Să poată să efectuieze o anamneză pediatrică, măsurări antropometrice cu aprecierea dezvoltării fizice, dezvoltării neuro-psihice la copil de diferite vârste. 14. Să poată aprecia statusul nutriţional al copilului și prescrie raţia alimentară corectă la copil pe grupe de vârste. 15. Să efectuieze şi să evaluieze rezultatele examenului clinic al nou-­născutului şi copilului de diferite vârste, să recunoaşcă semnele vitale, simptomele şi semnele de boală, sindroamele majore din patologia copilului, argumentarea diagnosticului prezumptiv. 16. ­Să posede abilităţi de comunicare cu familia pacientului pentru recomandări și explicații, să promoveze principiile de etică şi deontologie în asistenţa medicală acordată copilului. 17. Să posede și să aplice competențe în acordarea asistenţei medicale de urgenţă copilului în stare critică. | | | |
| Manopere practice achiziționate | * Să posede abilități de completare a actelor medicale curente; * Să posede abilități pentru îngrijirea şi supravegherea nou-născutului la termen, fără patologie asociată. * Să posede abilități de apreciere a Scorului Apgar, scorului riscului de dezvoltare a sepsisului, boala hemolitică a nou-născutului. * Să poată realiza corect măsurări antropometrice cu aprecierea dezvoltării fizice a copilului de diferite vârste. * Să posede abilități de colectare a anamnezei copilului. * Să poată efectua examenul clinic obiectiv general şi pe sisteme la copil de diferite vârste. * Să poată aprecia dezvoltarea neuro-psihică la copil de diferite vârste. * Să poată aprecia statusul nutriţional al copilului și să elaboreze o raţie alimentară corectă pentru copil de vârstă diferită. * Să poată argumenta necesitatea şi să poată interpreta rezultatele analizelor de laborator: clinice, biochimice, imunologice; rezultatele investigaţiilor instrumentale, imagistice. * Să poată formula un diagnostic clinic definitiv conform clasificărilor existente, să poată efectua diagnosticul diferenţial al patologiilor pediatrice. * Să poată elabora un plan de tratament, conform diagnosticului stabilit copilului, precum și a măsurilor de profilaxie, abilitare şi reabilitare. * Să aplice și să promoveze principiile de etică şi deontologie în asistenţa medicală a copilului. * ­Să poată comunica eficient cu familia pacientului pediatric pentru recomandări și explicații. * Să posede cunoștințe și abilități pentru a efectua educaţia pentru sănătate a mamelor. * Să poată recunoaşte/aprecia semnele vitale, să poată acorda asistenţă medicală de urgenţă copilului în stare critică: * Să posede etapele evaluării ABCDE (airway, breathing, circulation). * Să posede tehnica de ventilare cu balon cu mască; * Să posede tehnica masajului cardiac extern la copil; * Să poată identifica starea de şoc la copil; * Să recunoască stopul cardio-respirator la copil. * Să poată identifica dereglarea funcţiei respiratorii (stridor, wheezing, gasping). * Să posede tehnici de „permeabilizare” a căilor aeriene la copil. * Să poată realiza evaluarea funcţiei cardiovasculare la copil (de bază şi avansată). * Să poată aprecia Timpul de Recolorare Capilară la copil. * Să posede efectuarea suportului vital de bază pediatric și parțial avansat. * Să posede tehnica Oxigenoterapiei pe canula nazală, balon şi mască facial. * Să posede tehnica de poziţionare de siguranţă a pacientului critic. * Să identifice pacientul cu convulsii şi să cunoască (aplice) medicaţia anticonvulsivantă. * Să realizeze rehidratarea orală dupa planul A şi B. | | | |
| Forma de evaluare | Examen | | | |